Betegtájékoztatás a háziorvosi rendeléshez

* A háziorvosi rendelés alatt sürgős beteghez hívás nem lehetséges, mert az orvosnak a rendelőben kell ellátni a megjelent pacienseket. A sürgős ellátás az ügyelet illetve a mentőszolgálat feladata.
* Nem sürgős esetben a fekvőbeteghez hívás bejelentését délelőtt 8 és10 óra között kérem leadni a rendelőbe.
* Injekció beadás soron kívül történik a rendelés megkezdése előtt
* A betegellátás folyamatossága érdekében a rendelésemen sorszámhúzó működik. Injekcióra, vérvételre és gyógyszer felírás céljából érkezőknek nem kell sorszám.
* Gyógyszerfelírás személyes megjelenés nélkül csak saját ill. közvetlen családtag részére történhet, akkor ha a gyógyszert már korábban is folyamatosan szedte. Pontos listát kérek (gyógyszer neve, a hatóanyag mennyisége, adagolás).
* A hosszabb ideig tartó adminisztrációt igénylő kéréseket (beutaló orvos szakértői vizsgálatra, igazolás idősotthoni elhelyezéshez stb.) csak előzetes bejelentkezést követően tudom figyelembe venni.
* Az egészségbiztosító által nem finanszírozott bizonyos vizsgálatokért, igazolásokért, szakvéleményért fizetni kell. A térítési díjak mellékelten megtekinthetők, ugyanúgy a rendelőben is.